**Správa o účasti verejnosti na tvorbe právneho predpisu**

O príprave návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov bola verejnosť oboznámená v priebehu mesiaca jún 2020.

Slovenský živnostenský zväz, Slovenská živnostenská komora, Národná asociácia realitných kancelárii a Zväz logistiky a zasielateľstva Slovenskej republiky predložili návrhy zmien, ku ktorým boli vykonané osobitné rokovania.

V priebehu prípravy návrhu zákona boli vykonané konzultácie aj s Národnou asociáciou realitných kancelárii a Zväzom logistiky a zasielateľstva Slovenskej republiky.

Časť vecných návrhov predložených Slovenským živnostenským zväzom, Slovenskou živnostenskou komoru, nakoľko mali reštrikčný charakter, neboli zohľadnené v návrhu zákona.

Osobitné vyhodnotenie procesu tvorby právneho predpisu formou zverejnenia hodnotiacej správy nebolo vykonané z dôvodu, že cieľ účasti verejnosti na tvorbe právneho predpisu bol splnený tým, že so Slovenským živnostenským zväzom, Slovenskou živnostenskou komorou, Národnou asociáciou realitných kancelárii a Zväzom logistiky a zasielateľstva Slovenskej republiky boli vykonané osobitné rokovania.